**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(ime i prezime)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresa)

Banjaluka

**KONKURENCIJSKO VIJEĆE BIH**

Dubrovačka 6, B zgrada

71000 Sarajevo

Shodno odredbama članova 27 i 28 Zakona o konkurenciji, Odluke o utvrđivanju relevantnog tržišta, Odluke o definisanju kategorije dominantnog položaja, Zakona o zaštiti potrošača BiH, te Zakona o upravnom postupku, podnosim slijedeći

**ZAHTJEV**

**ZA POKRETANJE POSTUPKA**

Protiv EKO TOPLANE Banjaluka d.o.o. Banjaluka, a zbog sprečavanja, ograničavanja i narušavanja tržišne konkurencije na tržištu, te zloupotrebe dominantnog položaja na tržištu isporuke toplotne energije u Gradu Banjaluka, a shodno odredbama člana 4 stav 1 i 2, člana 10 stav 2 Zakona o konkurenciji.

**O b r a z l o ž e nj e**

Koristim grijanje Toplane a.d. Banjaluka od \_\_\_\_\_ godine i sa istom imam/sam imao zaključeg ugovor o isporuci toplotne energije. Prošle godine iz meidja sam saznao da će poslove grijanja u Grad Banjaluka da počne da radi privatna firma – EKO TOPLANE. Eko Toplane d.o.o. Banjaluka (u daljem tekstu: TOPLANA) je na osnovu Ugovora o strateškom partnerstvu broj 12-G-1540/17 od 30.05.2017. godine odredjeni kao preduzeće koje će se baviti proizvodnjom i isporukom toplotne energije na teritoriji Grada Banjaluka. Prethodno je ove poslove obavljalo javno preduzeće Toplana a.d. koje i danas postoji, prema saznanjima podnosioca zahtjeva. U pogledu navedenog upitna je zakonitost navedenog ugovora, kao i svih radnji koje su slijedile kao posledica realizacija navedenog ugovora, a imajući u vidu odredbe Zakona o javnim preduzećima, te Zakona o komunalnim djelatnostima. Eko Toplane d.o.o. je jedini pružalac usluge isporuke toplotne energije, te shodno tome jedini ima mogućnost naplate za pružanje navedene usluge, odnosno jedini za navedenu uslugu korisnicima ispostavlja račune u skladu sa Odlukom o opštim uslovima za proizvodnju, isporuku i korištenje toplotne energije broj 07-013-13/18 od 31.01.2018. godine i Odlukom o tarifnom sistemu sa metodologijom obračuna isporučene toplotne energije broj 07-013-14/18 od 31.01.2018. godine. Shodno navedenom nesporno je da navedeno privredno društvo ima vladajući položaj na tržištu isporuke toplotne energije na području Grada Banjaluka, odnosno može se utvrditi da je riječ o zakonskom monopolu budući da navedeno privredno društvo predmetnu uslugu obavljana na osnovu isključivih prava određenih odlukom Grada Banjaluka.

Protekle grejne sezone došlo je do zloupotrebe monopolističkog položaja, a imajući u vidu da je grijanje bilo loše i da usluge isporuke toplotne energije nisu odgovarale cijeni koja je naplaćivana za istu. Takodje, TOPLANA je počela da dostavlja gradjanima Ugovore o isporuci toplotne energije, a na snazi su bili ugovori koje su gradjani zaključili sa Toplana a.d. Banjaluka.

Grad Banjaluka je donio Odluku o opštim uslovima za proizvodnju, isporuku i korištenje toplotne energije broj 07-013-13/18 od 31.01.2018. godine (u daljem tekstu: Odluka), kao i Odluku o tarifnom sistemu sa metodologijom obračuna isporučene toplotne energije broj 07-013-14/18 od 31.01.2018. godine (u daljem tesktu: Tarifa).

Navedena odluka je nezakonita, a imajući u vidu slijedeće odredbe:

U članu 2 tačka ii) Odluke definisano je da troškovi toplotne energije obuhvataju troškove energenta i ostale troškove. Ostali troškovi odnose se na na troškove za indirektno zagrijavanje, investiciono i tekuće održavanje, amortizaciju, očitavanje i održavanje mjerila toplotne energije, troškova zaposlenih i ostale troškove grijanja.

Odredbama člana 6 stav 1 tačka e) propisano je da korisnik usluge mora pribaviti saglasnost TOPLANE u slučaju privremenog izdvajanja iz toplifikacijskog sistema, odnosno da isti ne može da otkaže uslugu TOPLANE kada to želi.

Odredbama člana 11 stav 1 tačka c) Odluke propisano je da se izmedju korisnika i TOPLANE zaključuje ugovor čime se uredjuje pitanje korišćenja toplotne energije. Medjutim, ugovorom koji TOPLANA dostavlja korisnicima, reguliše se plaćanje odredjenih stavki koje ne ulaze u pojam „korišćenja toplotne energije“, a kao što se to nesporno vidi iz odredbi člana 2 tačka ii) Odluke (investiciono i tekuće održavanje, amortizaciju, očitavanje i održavanje mjerila toplotne energije, troškova zaposlenih i ostale troškove grijanja).

Odredbama člana 13 stav 3 Odluke propisano je da se Ugovor o korišćenju toplotne energije (u daljem tekstu: Ugovor) na neodredjeno vrijeme, da bi se kasnije postavljali uslovi na osnovu kojih je nemoguće raskinuti predmetni ugovor.

Odredbama člana 13 stav 4 Odluke propisano je da ukoliko korisnik ne zaključi ugovor sa TOPLANA, a toplotna energija se isporučuje, isti je dužan da plaća troškove toplotne energije. Ovo je u suprotnosti za Zakonom o obligacijama i Zakonom o zaštiti potrošača.

Odredbama člana 20 Odluke propisano je da će TOPLANA obezbjediti da u stanovima ili poslovnim prostorijama korisnika temperatura vazduha bude 20 stepeni Celzijusa. Jasno je da se radi o temperaturi koja nije pogodna za normalan život u zimskim uslovima u 21. vijeku.

Odredbama člana 22 stav 1 propisano je da se korisnik ne može isljključiti sa grijanja bez saglasnosti ostalih korisnika u objektu i davaoca usluge. Ovim članom krše se Ustavna prava koja se tiču privatne svojine, te ograničavanja prava na istu. Ovakvim postupanjem se onemogućava korisnik da u svom stanu, koji se nalazi u njegovoj svojini, odredjuje šta, kako i kada će koristiti za zagrijavanje iste.

Odredbama člana 28 Odluke navodi se da će TOPLANA izvršiti provjeru kvaliteta grijanja u stanu korisnika 48 sati po prijemu prijave. Imajući u vidu da temperatura vazduha u stanovima zavisi od spoljne temperature i kvaliteta grijanja, jasno je da u roku od 48 sati ista može da se promijeni barem 20 puta. Takodje, odredbama istog člana stav 8 propisano je da ako se prilikom provjere temperature u stanu utvrdi da je temperat ura niža od 20 stepeni Celzijusa, onda će za svaki stepen ispod navedenog račun biti umanjen za 6% - ovo znači da je moguće da mjesečni račun bude 100,00KM i ako se utvrdi da je u stanu temperatura 9 stepeni Celzijusa, račun će biti umanjen za 60,00KM, odnosno potrošač će platiti 40,00KM iako u stanu nije obezbjedjena minimalna temperatura (20C) koja je propisana istim ovim članom.

Takodje, odredbama člana 29 propisani su pojmovi više sile i vanrednih okolnosti, a кoji su suprotni ovim pojmovima definisanim u Zakonu o obligacionim odnosima.

Odredbama člana 47 Odluke propisano je da će TOPLANA putem sredstava javnog informisanja obavjestiti korisnike o promjeni cijene toplotne eenrgije. Ovo je u potpunosti u suprotnosti sa Zakonom o obligacionim odnosim i Zakona o zaštiti potrošača, te je direktan pokazatelj monopolskog položaja TOPLANE, jer može jednostrano da mijenja cijenu usluge, ostavljajući korisnika bez ikakve mogućnosti da utiče ili pregovara o istoj, dok isti nema mogućnost da otkaže uslugu zbog poskupljenja.

Odredbama člana 54 uspostavljena je obaveza korisnika da plati uslugu grijanja na način kako je to definisano odlukom i Tarifom.

Odredbama člana 56 stav 3 propisano je da TOPLANA može da obustavi isporuku toplotne energije i da je korisnik i nakon toga dužan da plaća odredjene naknade, a u skladu sa članom 14 i 24 Tarife.

Odredbama člana 61 stav 3 Odluke propisano je da korisnik usluge mora da plati troškove privremenе obustave isporuke toplotne energije i da redovno plaća troškove distribucije po instalisanoj snazi u skladu sa Tarifom za vrijeme privremenog isključenja sa grijanja. Ovo je u suprotnosti sa Zakonom o obligacionim odnosima i Zakonоm o zaštiti potrošača jer se odredjuje da se plaća ono što nije isporučeno.

Тakodje, istom odlukom propиsana su prekršajna i krivična djela, a što je u suprotnosti sa Ustavom, Zakonom o prekršajima i Krivičnim zakonikom.

Odredbama člana 1 Tarife propisano je šta čini cijenu grijanja, a što se ne odnosi na isporuku toplotne energije. Takodje, odredbama člana 13 Tarife propisan je varijabilni dio troškova koji ulaze u cijenu isporuke toplotne energije.

Takodje, Tarifa se mijenja na osnoviu prijedloga TOPLANE i gradjani nemaju niakavu mogućnost uticanja na istu, a imaju obavezu da plaćaju i onda kada su isključeni, odnosno kada ne koriste uslugu grijanja.

Isto tako, iz računa koje TOPLANA dostavlja korisnicima, jasno se vidi da se naplaćuje utrošena toplotna energija, ali se vidi и da se naplaćuju i distributivni troškovi po instalisanoj snazi, a što predstavlja povredu zakona.

Shodno svemu navedеnom molimo vas da u okviru vaših ingerencija utvrdite povreda Zakona o konkurenciji, kao i drugih zakona, te da kaznite lica koja su prouzrokovala povrede zakona, te da istim naložite da stave van snage odredbe kojimm se krši zakon.

U Banjaluci, dana \_\_\_.\_\_\_.2018. godine PODNOSILAC ZAHTJEVA

\_\_\_\_\_\_\_\_\_\_\_\_\_\_\_\_\_\_\_